OKRESNÁ PROKURATÚRA ČADCA 
Slovenských dobrovoľníkov 2749/12 A, 022 74 Čadca 4

Číslo: Pv 894/15/5502	Čadca  31.03.2016
EEČ: 2-37-46-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Čadca

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, XXXXX
väzba: nie
a
poškodenými:  
1.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
2.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
3.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
Obsahom zmieru je:
Peňažná suma určená na všeobecne prospešné účely: XXXXX € 
Konkrétny adresát peňažnej sumy určenej na všeobecne prospešné účely:  XXXXX XXXXX,  číslo účtu: XXXXX, IČO:XXXXX, var. symbol XXXXX: XXXXX €
Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odb.kriminálnej polície OR PZ XXXXX pod spisovou značkou XXXXX.

na tom skutkovom základe, že: 
dňa 29.11.2015 okolo 07.35 h viedla osobné motorové vozidlo zn. Škoda Octávia, ev. č.: XXXXX po ceste II/487 v obci XXXXX, okres XXXXX, smerom do XXXXX, kde pri prechádzaní tiahlou pravotočivou zákrutou sa s vozidlom dostala do šmyku, prešla do protismernej časti vozovky, následne na chodník, kde  vozidlom narazila do chodkyne XXXXX, čím jej spôsobila zranenia: trieštivú zlomeninu v oblasti krčka ramennej kosti vľavo s posunom úlomkov, tržnú ranku na ľavom lakti 1 cm dlhú, zlomeninu vonkajšej strany hlavice píšťaly vľavo vnútroklbnú s posunom úlomkov, trimalleolárnu zlomeninu členka vľavo s posunom úlomkov, pomliaždenie v oblasti dolnej časti stehna, kolena a hornej časti predkolenia vpravo s poruchou zdravia 4 mesiace, následne prednou časťou vozidla narazila do oplotenia rodinného domu č. 591 majiteľa XXXXX, čím mu spôsobila škodu cca 200,- €.  
 
Odôvodnenie:
Uznesením vyšetrovateľa Okresného riaditeľstva PZ, odboru kriminálnej polície XXXXX pod XXXXX z 29.11.2015 bolo podľa § 199 odsek 1 Trestného poriadku začaté trestné stíhanie a následne uznesením z 29.11.2015 podľa § 206 odsek 1 Trestného poriadku vznesené obvinenie XXXXX, nar. XXXXX v XXXXX, pre prečin ublíženia na zdraví podľa § 157 odsek 1, odsek 2 písm. a) Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku

Obvinená XXXXX uzavrela s poškodenou XXXXX dňa 16.03.2016, s poškodeným XXXXX dňa 16.03.2016 a s poškodeným XXXXX dňa 16.03.2016 zmier, v rámci ktorého obvinená  písomne vyhlásila, že spáchala skutok, za ktorý je trestne stíhaná a  toto vyhlásenie vykonala slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodená XXXXX uviedla, že nárok na náhradu škody z ublíženia na zdraví si bude uplatňovať cestou poisťovne Kooperatíva, a.s., z povinného zmluvného poistenia motorového vozidla, s ktorým obvinená spôsobila dopravnú nehodu.

Poškodený XXXXX uviedol, že mu bola spôsobená škoda poškodením kovového oplotenia rodinného domu, škodu si uplatnil v poisťovni Kooperatíva, a.s., škoda mu bola uhradená.

Poškodený XXXXX uviedol, že mu bola spôsobná škoda poškodením vozidla zn. Škoda Octávia, pričom opravu si zabezpečil na svoje náklady. Voči obvinenej si neuplatňuje nárok na náhradu žiadnej škody. 

Obvinená XXXXX dňa 24. marca 2016 vložila do pokladne Okresnej prokuratúry XXXXX sumu XXXXX € určenú na všeobecne prospešné účely, z toho 50 %, t. j. XXXXX € na peňažnú pomoc obetiam trestnej činnosti a 50 %, t. j. XXXXX € pre XXXXX XXXXX,  IBAN XXXXX, IČO: XXXXX, VS: XXXXX.

Táto suma je primeraná závažnosti spáchaného trestného činu. 

Obvinená a poškodení zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
 a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinená XXXXX je zamestnaná ako kuchárka vo firme XXXXX XXXXX, odkiaľ je kladne hodnotená. V mieste trvalého bydliska požíva dobrú povesť, pre priestupok prejednávaná nebola. V evidenčnej karte nemá žiadny záznam. Súdne trestaná doposiaľ nebola.

Zákon za prečin ublíženia na zdraví podľa § 157 odsek 1, odsek 2 písm. a) Trestného zákona dovoľuje uložiť trest odňatia slobody na  jeden rok až päť rokov.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia.  
Poučenie:
         Proti tomuto uzneseniu sťažnosť nie je prípustná.	 

Mgr. Janka Švaňová 
prokurátorka